Zimbabvė Rodezija

Zimbabvė Rodezija (), oficialiai Zimbabvės Rodezijos respublika (Republic of Zimbabwe Rhodesia) – nepripažinta valstybė, egzistavusi nuo 1979 m. birželio 1 d. iki 1979 m. gruodžio 12 d. Ši valstybė suformuota iš nepripažintos Rodezijos respublikos, Zimbabvę Rodeziją pakeitė irgi trumpai egzistavusi atkurta D. Britanijos kolonija Pietų Rodezija. Po trijų mėnesių atkurtajai kolonijai buvo suteikta nepriklausomybė, ir ji tapo Zimbabvės respublika (Republic of Zimbabwe).

Vidinis susitarimas (Internal Settlement) tarp Rodezijos respubliką valdžiusios Jano Smito administracijos ir nuosaikiųjų afrikiečių nacionalistų partijų, nedalyvavusių Rodezijos bušo kare, baigė baltodžių mažumos valdymą ir pradėjo daugumos valdymą Zimbabvės Rodezijoje.

Dar 1960 m. Rodezijos afrikiečių nacionalistinės politinės organizacijos sutarė, kad šalies pavadinimas turi būti Zimbabvė ir šį žodį ėmė naudoti savo organizacijų pavadinimuose.

 Zimbabvės Rodezijos vyriausybė 
Per trumpą Zimbabvės Rodezijos egzistavimo laikotarpį įvyko vieneri rinkimai, po kurių buvo sudaryta trumpai gyvavusi dvirasė vyriausybė.

Respubliką valdė ministras pirmininkas ir kabinetas, išrinkti 100 narių Asamblėjos rūmuose iš daugumos partijos. Iš 40 narių sudarytas senatas veikė kaip aukštieji rūmai. Abeji rūmai rinko prezidento, kieno vardu veikė vyriausybė.

 Įstatymų leidžiamoji valdžia 

 Asamblėjos rūmai 
Iš 100 šių rūmų narių:
 72 buvo bendrojo sąrašo ('common roll') nariai, kuriuos rinko visi suaugę piliečiai. Visi šie nariai buvo juodaodžiai afrikiečiai.
 20 vietų buvo renkama praktiškai baltaodžių rinkiminėse apygardose, naudojant ankstesnius Rodezijos rinkėjų sąrašus, kuriuose būdavo ir nebaltaodžių, bet vietiniai juodaodžiai labai retai atitikdavo kvalifikacinius reikalavimus. Apygardų pertvarkymo komisija 1978 m. sprendė, kaip ankstesnes 50 apygardų perdaryti į 20 naujųjų apygardų
 Likusios 8 vietos buvo paliktos baltaodžiams, renkamiems ne per apygardas. Juos rinkdavo prieš tai išrinkti 92 Asamblėjos rūmų nariai.

Rinkimų metu vyskupo Abelio Muzorevos (Abel Muzorewa) Vieningoji afrikiečių nacionalinė taryba (United African National Council, UANC) laimėjo daugumą bendrajame sąraše, o Jano Smito (Ian Smith) Rodezijos Frontas (Rhodesian Front) laim, ėjo visas baltaodžių vietas. Ndabaningi Sithole Zimbabvės afrikiečių nacionalinė sąjunga (Zimbabwe African National Union, ZANU) laimėjo 12 vietų.

 Senatas 
Zimbabvės Rodezijos senatas turėjo 40 narių. Po 10 senato narių išrinkdavo Asamblėjos rūmų baltaodžiai nariai ir juodaodžiai nariai iš bendrųjų sąrašų. Po 5 narius parinko Mašonalando ir Matabelelando vadų tarybos. Likusius narius ministro pirmininko patartas tiesiogiai skyrė respublikos prezidentas.

 Vykdomoji valdžia 

 Prezidentas 
Zimbabvės Rodezijos prezidentą rinko visi parlamento nariai. 1979 m. gegužės 28 d. rinkimuose kandidatais į prezidentus buvo iškelti Josiah Zion Gumede (iš UANC)Library of Congress Foreign Affairs and National Defense Division, United States Congress. Chronologies of Major Developments in Selected Areas of Foreign Affairs. ir Timothy Ngundu Bateson Ndlovu (iš UNFP). Gumede laimėjo 80 balsų prieš 33 (1979 m. gegužės 29 d. Daily Telegraph pranešimas).

 Ministras pirmininkas 
Kadangi UANC partija turėjo 51 vietą iš 100, Abel Muzorewa buvo paskirtas Zimbabvės Rodezijos ministru pirmininku. Jis suformavo jungtinę vyriausybę su Janu Smitu, buvusiu ankstesniu ministru pirmininku (Rodezijos respublikos) ir tapusiu ministru be portfelio. A. Muzoreva pabandė į vyriausybę įtraukti kitas afrikiečių partijas, kurios rinkimus pralaimėjo.
Muzorevos vyriausybėje Rodezijos fronto nariai buvo teisingumo, žemės ūkio ir finansų ministrai. Baltaodžiai šalyje išlaikė valdžią civilinių tarnautojų, teisingumo sferose, policijoje ir ginkluotosiose pajėgose.

Būdamas valdžioje Muzoreva ieškojo būdų iš šalies pavadinimo pašalinti žodį Rhodesia. Faktiškai buvo priimta nauja nacionalinė vėliava su Zimbabwes Paukščiu.
Nacionalinė aviakompanija Air Rhodesia buvo pervadinta į Air Zimbabwe.

 Nuorodos 

Kategorija:Zimbabvės istorija
Kategorija:Afrikos istorinės valstybės
Kategorija:Istorinės nepripažintos valstybės